
**МИНИСТЕРСТВО ЗА ОБРАЗОВАНИЕ И НАУКА**

**БИРО ЗА РАЗВОЈ НА ОБРАЗОВАНИЕТО**

****

**Наставна програма**

**СПОРТ И СПОРТСКИ АКТИВНОСТИ**

**за I година**

**Скопје, 2025 година**

**ОСНОВНИ ПОДАТОЦИ ЗА НАСТАВНАТА ПРОГРАМА**

|  |  |
| --- | --- |
| **Наставен предмет** | ***Спорт и спортски активности*** |
| **Вид/категорија на наставен предмет** | Задолжителен |
| **Година на изучување** | I (прва) |
| **Теми/подрачја во наставната програма** | * ***Основни подрачја*** * Физички развој и моторички и финкционални способности * Индивидуални спортови (атлетика и гимастика) * Тимски спортови (ракомет, кошарка, одбојка и фудбал) * ***Изборни подрачја*** * Фитнес и здравје (аеробик, фитнес, пилатес) * Ритмички танцови структури (народни ора и танци) * Тимски и индивидуални игри (футсал, кошарка 3х3, мини одбојка, мини ракомет, бадминтон, тенис и пинг – понг) |
| **Број на часови** | 2 часа неделно / 72 часа годишно |
| **Опрема и средства** | * Гимнастички душеци, атлетски душек, атлетски сталки, стартни блокови, ѓуле. * Справи од спортска гимнастика (вратило, разбој, алки). * Шведски сандак, рипстоли, шведска клупа, ниска греда, „јарец“, отскочна даска, морнарски скали, шведски скали, висечки јажиња, јаже за влечење. * Кошеви, ракометни голови и одбојкарска мрежа. * Стандардна големина на топки според обем и тежина за спортски игри (ракометни, кошаркарски, одбојкарски и фудбалски). * Обрачи, јажиња, медицински топки, ниски и високи чуневи – маркери за подлога, конусни маркери, ниски препони, палки, гумен ластик, координациски скали, штафетни палки. * Аеробик - фитнес подлоги, пилатес топки, степер клупи. * Опрема за пинг – понг, бадминтон и тенис * Аудио систем. * Штоперица, сантиметарска пантлика, вага со висинометар, калипер. |
| **Норматив на наставен кадар** | Наставата по Спорт и спортски акривности во I (прва) година гимназиско образование може да ја изведува лице кое има стекнато звање:   * Професор по Физичко и здравствено образование со завршен Факултет за физичко образование, спорт и здравје – наставна насока, VII/1 или VI/1 (според МРК) и 240 ЕКТС. |

**РЕЗУЛТАТИ ОД УЧЕЊЕ**

|  |  |
| --- | --- |
| Подрачје**: *ФИЗИЧКИ РАЗВОЈ И МОТОРИЧКИ И ФУНКЦИОНАЛНИ СПОСОБНОСТИ***  Вкупно часови: Примена на секоја наставен час во воведниот и подготвителниот дел | |
| **Резултати од учење**  Ученикот/ученичката ќе биде способен/да:   1. Применува вежби за обликување на телото. 2. Применува активности и вежби за одржување и подобрување на физичкиот, моторички и функционален развој.   Ученикот/ученичката ќе развива:   1. хигиенски и здравствени навики. 2. позитивен однос кон своето здравје и благосостојба. | |
| **Содржини** | **Стандарди за оценување** |
| * **Комплекси на вежби за обликување на телото и движењата** * **Моторички развој (сила, брзина, флексибилност, координација, рамнотежа, прецизност)** * **Функционален развој (аеробна и анаеробна издржливост), обем и интензитет** | * Применува и соодветно дозира број на повторувања на комплекси на вежби за обликување на телото во различни ставови и положби со и без реквизити (истегнување, јакнење и лабавење) индивидуално и во парови. * Ги одржува и подобрува моторичките и функционални способности со соодветно дозирање на интензитет на оптеретувањето. |
| **Примери за активности**   * Учениците активно применуваат комплекси на вежби за истегнување, јакнење и лабавење на сите мускулни групи во различни ставови и положби, во стоење и во седната и легната положба, според последователните активности во главниот дел на часот. * Учениците активно во парови применуваат комплекси на вежби за истегнување, јакнење и лабавење на сите мускулни групи во положби, во стоење и во седната и легната положба, според последователните активности во главниот дел на часот. * Учениците активно применуваат комплекси на вежби за истегнување, јакнење и лабавење на сите мускулни групи во различни ставови и положби со реквизити (палка, топка, чуњеви, обрач, јаже и др...), според последователните активности во главниот дел на часот. * Учениците активно применуваат комплекс на поединечни и во коминација поскоци и скокови во место и движење со различен обем и интензитет, без и со реквизити, во зависност од последователните активности во главниот дел на часот. * Учениците активно во групи применуваат активности и вежби со различен обем и интензитет за развој на функционалните способности (аеробна и анаеробна издржливост). * Учениците индивидуелно и во групи применуваат активности и вежби со различен обем и интензитет за развој на моторичките способности (сила, брзина, експлозивност, рамнотежа, координација, флексибилност, прецизност). * Учениците индивидуално и во парови со различен обем и интензитет применуваат превентивни вежби за спречување на појава на деформитети, без и со реквизити и на справи. * Учениците индивидуално и во групи применуваат со различен обем и интензитет физички активности и вежби за намалување на телесната тежина.   Наставникот ги следи и корегира изведбите на вежбите за обликување на телото и движењата, им помага и ги насочува при изборот и активно го контролира обемот и интензитетот на активностите и вежбите за развој на функционалните и моторички способности. | |
| Подрачје**: *ИНДИВИДУЕЛНИ СПОРТОВИ*** (атлетика и гимнастика)  Вкупно часови: 12 | |
| **Резултати од учење**  Ученикот/ученичката ќе биде способен/на да:   1. ги изведува и подобрува техниките на елементи од атлетските дисциплини 2. ги изведува и подобрува техниките на елементи од спортската гимнастика | |

|  |  |
| --- | --- |
| **Содржини** | **Стандарди за оценување** |
| * **Атлетика** * Брзо трчање, трчање со умерено темпо и штафетно трчање * Скокови во далечина и височина, фрлања | * Според своите способности правилно ги изведува техниките на трчање, скокање и фрлање (истрајно и спринтерско трчање, штафетно трчање, скокови во далечина згрчено и увинато, скокови во височина стредел и фосбери, фрлања школска и рационална техника). * Ги одржува и подобрува свите резултати од атлетските дисциплини. |

|  |  |  |  |
| --- | --- | --- | --- |
| **Примери за активности**   * Учениците во групи од висок старт изведуваат истрајно трчање со умерено темпо со примена на индивидуална тактика во фазите на движење на патеката (при стартот – на почетокот на патеката, во делот на патеката и завршниот дел – финишот), со мерење на време. * Учениците трчаат и прескокнуваат преку поставени препреки (палици, координациски скали, ниски препони, медицинки). * Учениците во групи изведуваат експозивни истрчувања - спринт од различни почетни положби (седење, лежење на грб, на стомак, клечење и сл.), од 10 до 60 метри, свртени кон правецот на трчање и обратно. * Учениците изведуваат трчање со прогресија (забрзување - успорување). * Учениците од низок страт во групи изведуваат експлозивни истрчувања со мерење време (натпревар). * Учениците во групи изведуваат техника штафетно трчање со примена на тактика при трчањето, како и тактика при промената и примопредавање на штафетна палка. * Учениците во групи од по четири ученици се натпреваруваат во штафетно трчање со мерење на време. * Учениците изведуваат двоножни и едноножни потскоци и скокови во комбинација, без и со јаже, скокови на кординациски подни скали и скокови преку ниски препони. * Учениците изведуваат скок во далечина згрчена техника со оптимален залет и мерење на должина на скокот (натпревар). * Учениците изведуваат скок во далечина свиена техника со оптимален залет и мерење на должина на скокот (натпревар). * Учениците изведуваат скок во височина опчекорна техника (“стредел“) со постапно зголемување на висината на препреката во трчање на голем атлетски душек (натпревар - мерење на висина на скокот). * Учениците изведуваат скок во височина грбна техника “фосбери-флоп“, со постапно зголемување на висината на препреката во трчање на голем атлетски душек (натпревар - мерење на висина на скокот). * Учениците изведуваат школска и рационална техника на фрлање ѓуле со мерење на должина на фрлањето.   Наставникот ги следи учениците во активностите при изведувањето на техниките на елементите од атлетика, ги мотивира и им укажува на грешките при изведбите, ги истакнува учениците најдолгите и највисоки скокови и најдобрите техники и се грижи за нивната безбедност. | | | |
| • **Гимнастика**  - Партерна гимнастика  - Гимнастички справи | | * Според своите способности правилно ги изведува техниките на елементите од партерна гимнастика (колути напред, колут назад, “свеќа“, “мост“, премет на страна, стој на раце). * Според своите способности правилно ги изведува техниките на вежбите на гимнастички справи (вратило, разбој, алки, прескоци, ниска греда). | |
| **Примери за активности**   * Учениците ги поврзуваат научените елементи од партерна гимнастика во состав од повеќе елементи (колут напред, колут назад, „свеќа“, „мост“, премет на страна - „ѕвезда“ и челна вага). * Учениците изведуваат стој на раце поврзано со колут напред со и без асистенција. * Учениците изведуваат висења и нишање на гимнастички справи со правилен наскок и доскок (рипстоли, вратило, алки, разбој). * Учениците со асистениција и самостојно изведуваат узмав на вратило нишање во висење со потколеница. * Учениците со асистениција изведуваат нишање во упор и потпор и раменски стој на разбој поставен на оптимална висина и ширина. * Учениците на алки поставени на оптимална висина, изведуваат нишања и со асистениција и самостојно изведуваат вис склопено напред. * Учениците самостојно и со асистенција поединечно и во комбинација изведуваат гимнастичко одење, одење со потклекнување, детски потскок, вртење (90˚ и 180˚), вага, двоножен доскок на ниска греда. * Учениците изведуваат прескокнување преку „јарец“ разножно и згрчено со суножен одраз на отскочна даска, и со постапно зголемување на должината на залетот и висината на “јарецот“ со и без асистенција.   Наставникот ги следи активностите и изведбата на елементите од гимнастика од страна на учениците, активно асистира и континуирано им укажува и ги корегира евентуалните грешки, ги мотивира учениците истакнувајќи ги најдобрите техники на изведување и максимално се грижи за нивната безбедност на часот. | | | |
| Подрачје**: *ТИМСКИ СПОРТОВИ*** (ракомет, кошарка, одбојка, фудбал)  Вкупно часови: 32 | | | |
| **Резултати од учење**  Ученикот/ученичката ќе биде способен/на да:   1. изведува елементи од техника во игра и натпревар 2. изведува техничко–тактички комбинации во игра во одбрана и напад 3. ги применува правилата на игра | | | |
| **Содржини** | **Стандарди за оценување** | | |
| * **Ракомет** * Ракометна техника * Техничко–тактички елементи * Правила на игра | * Изведува елементи од ракометна техника во игра (додавања, примања, водења и удари на гола). * Изведува едноставни техничко - тактички елементи на игра во одбрана и напад. * Препознава и применува правила во ракометна игра и натпревар. | | |
| * **Кошарка** * Кошаркарска техника * Техничко–тактички елементи * Правила на игра | * Изведува елементи од кошаркарска техника во игра (додавања, примања, водења, двочекор, шутеви во кош). * Изведува едноставни техничко - тактички елементи на игра во одбрана и напад. * Препознава и применува правила во кошаркарска игра и натпревар. | | |
| * **Одбојка** * Одбојкарска техника * Техничко–тактички елементи * Правила на игра | * Изведува елементи од одбојкарската техника во игра (одбивања на топка со прсти и подлактица, сервирања, смечирање, блокирање). * Изведува едноставни техничко - тактички елементи на игра во одбрана и напад. * Препознава и применува правила во одбојкарската игра и натпревар. | | |
| * **Фудбал / футсал** * Фудбалска техника * Техничко–тактички елементи * Правила на игра | * Изведува елементи од фудбалска техника во игра (додавања, примања, водења, удари на гол). * Изведува едноставни техничко - тактички елементи на игра во одбрана и напад. * Препознава и применува правила во фудбалската игра и натпревар. | | |
| **Примери за активности**   * Учениците применуваат ракометни додавања и примања на топка во место и движење со освојување на простор во парови, тројки и групи, во комбинација со водење на топка и удари на гол со десна и лева. * Учениците применуваат удари на гол од седум метри (пенал), удари на гол со два и три чекори од различни позиции, во комбинација со додавања и водења на топка со поставен ученик како голман. * Учениците применуваат научени елементи од ракометната техника и правила во игра на еден гол и на два гола. * Учениците во игра ги применуваат специфичните улоги и задачи во ракометната игра во одбрана и напад. * Учениците применуваат индивидуална одбрана и напад (1:1), групна одбрана и напад (2:1, 2:2, 3:2, 3:3, 4:3, 4:4, 5:4, 5:5) и тимска одбрана и напад (7:7). * Учениците применуваат техничко - тактички елементи на пасивна и активна одбрана со просторно маркирање – покривање, покривање на играч, превземање на играч, одземање на топка и игра во одбрана и одреден простор. * Учениците применуваат техничко - тактички елементи на напад со завршница и шут на гол во игра и натпревар на два гола (7:7) со специфички координирани задачи. * Учениците применуваат кошаркарски додавања и примања на топка во движење со освојување на простор во парови, тројки и групи, во комбинација со водење на топка и шут на кош. * Учениците применуваат шут од слободни фрлања, шут на кош во движење и во комбинација со додавање, примање и водење на топка, скок шут и десен и лев двочекор од различни позиции. * Учениците применуваат научени елементи од кошаркарската техника и правила во игра на еден и два коша (5:5). * Учениците во игра ги применуваат специфичните улоги и задачи од кошаркарската игра во одбрана и напад. * Учениците применуваат техничко - тактички елементи со просторно маркирање – покривање, покривање на играч, превземање на играч, одземање на топка, игра во одбрана и одреден простор. * Учениците применуваат техничко - тактички елементи на напад со завршница. * Учениците во игра на два коша (5:5) со специфички задачи применуваат техничко–тактички елементи во игра. * Учениците применуваат техники на одбивање и примање на топка преку високо поставена мрежа во парови групи од по три до шес ученици во комбинација со сервирање. * Учениците применуваат техники на челен сервис, смечирање и блокирање. * Учениците применуваат техники на одбивање и примање на топка преку мрежа во комбинација со сервирање, смечирање и блокирање. * Учениците применуваат просторно поставување на местата во игра и воедно ги применуваат специфичните улоги и задачи на одбојкарската игра во одбрана и напад со задолжително ротирање на местата во игра. * Учениците применуваат техничко - тактички елементи на игра во одбрана со просторно покривање на теренот при напад од противникот. * Учениците применуваат техничко - тактички елементи во одбрана при смечирање, со поставување на блок со еден и два играчи. * Учениците во игра 6:6 применуваат техничко–тактички елементи на организирање на напад со смечирање. * Учениците во игра 6:6 со специфички координирани задачи применуваат техничко–тактички елементи во игра и натпревар. * Учениците применуваат фудбалски додавања и примања на топка во место и движење со освојување на простор во парови, тројки и групи од по четири ученици, во комбинација со водење на топка и удари на гол со десна и лева нога. * Учениците применуваат удари на гол од пенал, удари на гол од различни позиции и во комбинација со додавања и водења на топка со поставен ученик како голман. * Учениците применуваат научени елементи од фудбалската техника и правила во игра на еден и два гол. * Учениците во игра ги применуваат специфичните улоги и задачи во фудбалската игра во одбрана и напад. * Учениците применуваат индивидуална и групна одбрана и напад. * Учениците применуваат техничко - тактички елементи на пасивна и активна одбрана со просторно маркирање – покривање, покривање на играч, превземање на играч, одземање на топка, игра во одбрана и одреден простор. * Учениците применуваат техничко - тактички елементи на напад со завршница и шут на гол во игра и натпревар на два гола со специфички координирани задачи.   Наставникот ги следи активностите и примената на техничко–тактичките елементи од страна на учениците, континуирано им укажува и ги корегира евентуалните пропусти и грешки, ги мотивира учениците истакнувајќи ги најдобрите изведби и укажува на задолжителната примената на правилата на игра и фер плеј однесување. | | | |
| Подрачје**: *ИЗБОРНИ ПОДРАЧЈА***  Вкупно часови: 28 | | | |
| **Резултати од учење**  Ученикот/ученичката ќе биде способен/на да:   1. изведува правилно техники и вежби од аеробик, фитнес и пилатес, со акцент на контрола, координација и правилно дишење, прилагодувајќи го интензитетот според сопствените физички способности. 2. изведува правилно ритмички и танцови структури, усогласени со музичкиот ритам, со акцент на координација, изразност и континуитет на движењата. 3. изведуваат правилно техники и тактики од изборни тимски и индивидуални игри, со почитување на правилата и спортското однесување. | | | |
| **Содржини** | | | **Стандарди за оценување** |
| * **Фитнес и здравје** * Аеробик * Фитнес * Пилатес | | | * Применува аеробик чекори и движења (хај-лоу, степ, кик) во согласност со музичкиот ритам и со акцент на правилната техника и координација. * Применува правилна техника на фитнес вежби за развој на сила, аеробна и анаеробна издржливост, флексибилност, координација. * Препознава основни пилатес вежби и техика на дишење. |
| * **Ритмички танцови структури** * Народни ора * Класични танци * Модерни танци | | | * Применува научени чекори во изведба на традиционални ора со музика. * Применува основни техники и движења од класични и модерни танци. |
| * **Тимски и индивидуални игри[[1]](#footnote-1)**     - Футсал, Кошарка 3х3, Мини одбојка, Мини ракомет  Бадминтон, Тенис, Пинг-понг | | | * Применува правилна техника при изведба на основни елементи на избраната индивидуалнта или тимска игра. * Применува основни техничко–тактички елементи од избраниот спорт во игра и натпревар. * Применува правила на игра од изборните спортови. * Применува безбедносни мерки во текот на играта и се грижи за сопствената и безбедноста на останатите играчи. |
| **Примери за активности**   * Учениците изведуваат ниско-интензивни аеробик чекори и кординирани движења со раце со музика (Low Steps). * Учениците изведуваат средно-интензивни аеробик чекори и кординирани движења со раце со музика (Mid Steps). * Учениците изведуваат високо-интензивни аеробик чекори и кординирани движења со раце со музика (High Steps). * Учениците изведуваат основни степ чекори и кординирани движења со раце со музика (Basic Step Moves). * Учениците изведуваат средно ниво степ чекори и кординирани движења со раце со музика (Intermediate Step Moves). * Учениците изведуваат напредни степ чекори и кординирани движења со раце со музика (Advanced Step Moves). * Учениците изведуваат основните кик-аеробик чекори и движења и кординирани движења со раце со музика. * Учениците изведуваат мини кореографија од хaј-лоу, стет и кик-аеробик. * Учениците изведуваат фитнес вежби за целото тело. * Учениците изведуваат фитнес вежби за мускулните на горниот дел на телото (Upper Body Exercises). * Учениците изведуваат фитнес вежби за мускулатурата на долниот дел на телото (Lower Body Exercises). * Учениците изведуваат фитнес вежби за мускулите на централниот дел од телото (Core Exercises). * Учениците изведуваат фитнес кардио вежби со и без справи (Cardio Exercises). * Учениците изведуваат основни пилатес вежби во стоење. * Учениците изведуваат основни пилатес вежби на подлога. * Учениците изведуваат основни пилатес вежби со пилатес топка. * Учениците изведуваатат по избор македонски традиционални народни ора и ора од различни етнички заедници. * Учениците изведуваатат по избор модерни танци (латино и стандардни) со музика. * Учениците учествуваат во индивидуалните и тимските игри по сопствен избор, применувајќи ги основните правила на игра. * Учениците учествуваат во индивидуалните и тимските игри по сопствен избор, практикувајќи различни тактики и стратегии. * Учениците учествуваат во индивидуалните и тимските игри по сопствен избор, фокусирајќи се на соработка и фер-плеј. * Учениците учествуваат во тимските игри по сопствен избор, поттикнувајќи тимска комуникација и соработка.   Наставникот ги следи активностите на учениците, континуирано им укажува и ги корегира евентуалните пропусти и грешки во примената на фитнес вежбите и ритмичките структури, ги мотивира и насочува кон задолжителната примената на правилата на игра и фер плеј однесување во изборните индивидуални и тимски игри. | | | |
|  | | | |

**ИНКЛУЗИВНОСТ, РОДОВА РАМНОПРАВНОСТ/СЕНЗИТИВНОСТ И ИНТЕРКУЛТУРНОСТ**

Наставникот обезбедува инклузивност преку вклучување на сите ученици во сите активности за време на часот. Притоа, овозможува секоj ученик да биде моторички, когнитивно и емоционално ангажиран преку користење на соодветни методички приоди (индивидуализација, диференцијација, тимска работа и соученичка поддршка), обезбедувајќи оптимален психофизички развој, како и многу важна социјална инклузија.

При работата со учениците со попреченост наставникот подготвува и применува индивидуален образовен план со прилагодени резултати од учење и стандарди за оценување и секогаш кога е можно користи дополнителна поддршка од други лица (образовни асистенти, образовни медијатори, тутори волонтери и професионалци од училиштата со ресурсен центар). Редовно ги следи сите ученици, особено оние од ранливите групи, за да може навремено да ги идентификува тешкотиите во наставата и учењето, да ги поттикнува и поддржува во постигнувањето на резултатите при учењето и вежбањето.

При реализација на активностите наставникот покажува родова сензитивност на тој начин што ги прилагодува барањата за момчињата и девојчињата согласно разликите дефинирани со половата припадност, но при тоа водејќи грижа при вежбите и игрите да не им доделува родово стереотипни улоги. При формирање на групите за реализација на активностите на часот поттикнува етничка и културна рамноправност, односно промовира интеркултурализам.

**ОЦЕНУВАЊЕ НА ПОСТИГАЊАТА НА УЧЕНИЦИТЕ**

За да овозможи учениците да ги постигнат очекуваните стандарди за оценување, наставникот континуирано ги следи активностите на учениците за време на поучувањето, учењето и вежбањето, прибира информации за напредокот на секој ученик и истите ги заведува во ученичките портфолија. За учеството во активностите, учениците добиваат повратна информација во која се укажува на нивото на успешност во реализацијата на физичките активноста и се даваат насоки за подобрување (формативно оценување). За таа цел, наставникот ги следи и оценува:

* напредокот во примената на елементите од техника на индивидуалните спортови;
* напредокот во примената техниките на тимските спортови;
* редовноста во наставата, активната вклученост на часовите и тимската соработка со соучениците;
* познавањето на правилата на спортовите и почитувањето на правилата на однесување во спортска сала.

Во текот и на крајот од учебната година учениците се оценуваат со бројчани оценки. Наставникот обезбедува вклучување на сите ученици во сите активности за време на часот, а притоа ги користи податоците добиени од мерењето на физичкиот развој и моторичките и функционални способности.

Наставникот го следи физичкиот развој и моторичките и функционални способности преку мерења што ги спроведува на почетокот и на крајот од учебната година. Мерењата се од областа на кардиореспираторната издржливост (проценка на аеробниот и анаеробниот капацитет), составот на телото (BMI – индекс на телесна маса, обем на половината), мускулната сила, издржливоста на мускулната сила, флексибилноста, брзината, агилноста и координацијата.

Сладењето помага да се мотивираат учениците да ги подобрат своите резултати, а наставникот има задача да ги препознае и награди постигнувањата во остварување на целта.

Резултатите од тестовите кои се применуваат за проценка на нивоата на моторичките способности и мерењата што се прават заради увид во морфолошкиот статус на учениците, не треба да се поврзани со сумативната оценка на учениците по предметот спорт и спортски активности.

|  |  |
| --- | --- |
| **Почеток на имплементација на наставната програма** | учебна 2025/2026 година |
| **Институција/**  **носител на програмата** | Биро за развој на образованието |
| **Согласно член 22 став 1 од Законот за средното образование („Службен весник на Република Македонија“ бр. 44/95, 24/96, 34/96, 35/97, 82/99, 29/02, 40/03, 42/03, 67/04, 55/05, 113/05, 35/06, 30/07, 49/07, 81/08, 92/08, 33/10, 116/10, 156/10, 18/11, 42/11, 51/11, 6/12, 100/12, 24/13, 41/14, 116/14, 135/14, 10/15, 98/15, 145/15, 30/16, 127/16 и 67/17,** **64/2018** **и „Службен весник на Република Северна Македонија“ бр. 229/2020), министерката за образование и наука ja донесе наставната програма по предметот *Спорт и спортски активности* за I (прва) година гимназиско образование.** | бр. \_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_ година  Министерка за образование и наука,  проф. д-р Весна Јаневска  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Во наставната тема Изборни тематски подрачја во I (прва) година учениците имаат можност според нивниот интерес кон одреден спорт да изберат една или повеќе од дадените наставни содржини. Бројот на часовите во тематските подрачја и содржини може да се менува во зависност од просторно – материјалните и технички услови во училиштето, од предзнаењата, вештините и способностите на учениците, како и од креативноста на наставникот и климатските фактори. [↑](#footnote-ref-1)